# Boa (grupa)

### Izvor: Wikipedija

Boa je zagrebačka art-rock grupa osnovana 1979. godine.

Pod utjecajem pravaca art rock, funk i novi romantizam grupa Boa počela je s koncertnim aktivnostima 1979. godine u sljedećem sastavu:

- Mladen Puljiz (klavijature, vokal),
- Slavko Remenarić (gitara),
- Igor Šoštarić (bubnjevi) i
- Damir Košpić (bas).

Pripreme za izlazak u javnost trajale su dugo. Još 1974. godine krajem osnovnog i početkom srednjoškolskog obrazovanja Puljiz i Remenarić, pored bavljenja klasičnom glazbom, a pod utjecajem grupa Yes, King Crimson, Genesis, David Bowie, Roxy Music, Peter Gabriel i dr., počinju sve više eksperimentirati i s drugim stilovima.

Nakon serije početnih nastupa i debitantskog albuma osvojili su naklonost publike i kritike, te, prema glasovanju objavljenom u glazbenom časopisu Džuboks, osvajaju naslov najperspektivnije grupe 1982. godine.

LP Ritam strasti iz 1982. godine dodatno je potvrdio stečeni status i grupa je odsvirala stotinjak koncerata diljem bivše Jugoslavije.

Novi su članovi bubnjar Paolo Sfeci (Aerodrom, Parni valjak) i basist Zvonimir Bučević (poznati zagrebački session glazbenik).

Godine 1990. grupa izdaje LP Prvi val na kojem surađuje niz mladih i javnosti dotad nepoznatih glazbenika: Vanna, Ilan Kabiljo, Zvonimir Dusper, Saša Nestorović Franciska, Kruno Brezak, Mario Jajetić. Iste godine Boa nastupa kao predgrupa Davidu Bowieu na maksimirskom stadionu pred više od 50 tisuća gledatelja. Iste godine grupi se pridružuje Mladen Malek na udaraljkama s kojim band radi na novom projektu- CD-u "81-92".

CD 81-92 iz 1992. godine je kompilacija live i studijskih snimki s novim aranžmanima. Dodatak je pjesma Zemlja snimljena početkom listopada 1991. godine za potrebe projekta Rock za Hrvatsku.

1993. godine članom grupe postaje Gojko Tomljanović (klavijature).

1994. godine grupa izdaje CD Kraj djetinjstva kojeg obilježava pjesma Kao mir, duet s Josipom Lisac (dvije nominacije za Porin), kao i suradnja s poznatim glazbenicima (Jasna Bilušić, Dino Dvornik, Vanna, Drago Mlinarec i dr.).

2004.godine grupa izdaje kompilaciju "Kao nekad" koja sadrži odabrane pjesme sa albuma "Govor tijela","Prvi val" i "Kraj djetinjstva".Na albumu je i instrumental "Boa constrictor" temeljen na magnetofonskim zapisima Puljiza i Remenarića iz 1977.godine

2006.godine grupa nakon 12 godina izdaje novi studijski album "Dnevnik putovanja,skice ostanka". Na alubumu radi postava iz 1993.godine.Umjesto Paoloa Sfecija koji gostuje na jednoj pjesmi novi bubnjar je stari suradnik Mladen Malek.Prateće vokale pjeva Diana Maleš,a kao gost se pojavljuje i Vanna.

## [uredi] Diskografija

- LP Boa (Suzy, 1981.)
- LP Ritam strasti (Suzy, 1982.)
- LP Govor tijela (Suzy, 1983.)
- LP Prvi val (Suzy, 1990.)
- CD 81-92 (Orfej/DEA Music, 1992.)
- CD Kraj djetinjstva (Orfej, 1994.)
- CD Boa/Ritam strasti (Suzy/Croatia Records, 2002.)
- CD Kao nekad (Suzy/Hit records, 2004.)
- CD Dnevnik putovanja, skice ostanka (Dancing Bear, 2006.)

Dobavljeno iz "http://hr.wikipedia.org../../../b/o/a/Boa_%28grupa%29.html"

Kategorija: Hrvatski glazbeni sastavi

##### Views

- Članak
- Razgovor
- Trenutna inačica

##### Traži